pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​โฆษกรัฐบาลเผย “นายกฯ” พอใจตัวเลขผู้ติดเชื้อต่ำสุดในรอบ 3 เดือน ย้ำแม้พบผู้ติดเชื้อโอไมครอน ไม่มีนโยบายปิดประเทศหรือล็อกดาวน์ มั่นใจไทยรับมือได้ทุกสายพันธุ์
วันพุธที่ 8 ธันวาคม 2564
​โฆษกรัฐบาลเผย “นายกฯ” พอใจตัวเลขผู้ติดเชื้อต่ําสุดในรอบ 3 เดือน ย้ําแม้พบผู้ติดเชื้อโอไมครอน ไม่มีนโยบายปิดประเทศหรือล็อกดาวน์  มั่นใจไทยรับมือได้ทุกสายพันธุ์
​โฆษกรัฐบาลเผย “นายกฯ” พอใจตัวเลขผู้ติดเชื้อต่ําสุดในรอบ 3 เดือน ย้ําแม้พบผู้ติดเชื้อโอไมครอน ไม่มีนโยบายปิดประเทศหรือล็อกดาวน์  มั่นใจไทยรับมือได้ทุกสายพันธุ์ เตรียมหารือเพิ่มเติมในที่ประชุม ศบค. 13 ธันวาคม นี้
วันนี้ 8 ธันวาคม 2564 นายธนกร วังบุญคงชนะ โฆษกประจําสํานักนายกรัฐมนตรี เผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจภาพรวมสถานการณ์โควิด-19 ไทย ปรับตัวดีขึ้นติดต่อกันต่อเนื่อง วันนี้ ตัวเลขผู้ติดเชื้อใหม่ 3,618 ราย ต่ําสุดในรอบ 3 เดือน ในขณะ 5 ประเทศที่มีผู้ติดเชื้อสูงสุด ได้แก่ สหรัฐอเมริกา จํานวน 37,939,641 ราย อินเดีย จํานวน 32,474,773 ราย บราซิล จํานวน 20,583,994 ราย ฝรั่งเศส จํานวน 6,708,163 ราย และรัสเซีย จํานวน 6,672,373 ราย สําหรับภาพรวมยอดฉีดวัคซีน ณ วันที่ 8 ธันวาคม 2564 ยอดฉีดทั่วประเทศ สะสม 95,381,559 โดส แบ่งเป็น เข็มที่ 1 จํานวน 49,201,590 ราย สัดส่วนต่อประชากรร้อยละ 74.33 เข็มที่ 2 จํานวน42,434,607 ราย และ เข็มที่ 3 จํานวน 3,723,724 ราย พร้อมกันนี้ นายกรัฐมนตรีเชิญชวนสมาชิกในครอบครัวช่วยกันสร้างแรงจูงใจเชิญชวนสมาชิกที่ยังไม่ได้รับการฉีดวัค รีบเข้ารับการฉีดวัคซีน ทุกภาคส่วน ภาคธุรกิจ ผู้ประกอบกิจการ ประชาชน ร่วมปฏิบัติมาตรการ VUCA ได้แก่ V - Vaccine (ฉีดวัคซีนให้ครบ) U - Universal Prevention (ป้องกันตัวเองตลอดเวลา) C - COVID Free Setting (ผู้ให้บริการพร้อมตรวจ ATK ทุกสัปดาห์) A - ATK (Antigen Test Kit) (พร้อมตรวจเสมอ เมื่อใกล้ชิดผู้ติดเชื้อ)
โฆษกประจําสํานักนายกรัฐมนตรี กล่าวว่า นายกรัฐมนตรีฝากสื่อสารถึงพี่น้องประชาชนว่า อยากเห็นคนไทยมีความสุขในช่วงเทศกาลส่งท้ายปีเก่าต้อนรับปีใหม่ และไม่ต้องการกลับมาใช้มาตรการล็อกดาวน์ ซึ่งกระทบต่อผู้ประกอบการและประชาชนอีก อย่างไรก็ตามคนไทยเคยผ่านวิกฤตโควิดจากสายพันธุ์ต่าง ๆ ที่น่ากลัวมาแล้ว ขอเพียงทุกคนยึดมั่นการป้องกันการติดเชื้อโควิด 19 แบบครอบจักรวาล ยึดหลักอนามัยส่วนบุคคล สวมหน้ากาก เว้นระยะห่าง เพราะการดูแลป้องกันตนเองปลอดภัยเป็นสิ่งสําคัญในการควบคุมการแพร่ระบาดโควิด-19 ทุกสายพันธุ์ ถึงแม้จะมีพบโควิดสายพันธุ์โอไมครอนในไทยแล้ว ระบบสาธารณสุขของไทยมีความพร้อมและเตรียมมาตรการรับมือไว้แล้ว ซึ่งจะมีการหารือเพิ่มเติม ในที่ประชุม ศบค. วันที่ 13 ธ.ค. นี้
********************
รัฐบาลไทย-ข่าวทำเนียบรัฐบาล-ดีอีเอส เตือนข่าวปลอมประเทศไทย เตรียมรับอากาศร้อน ช่วงวันที่ 9-18 ธ.ค.
วันเสาร์ที่ 11 ธันวาคม 2564
ดีอีเอส เตือนข่าวปลอมประเทศไทย เตรียมรับอากาศร้อน ช่วงวันที่ 9-18 ธ.ค.
ดีอีเอส เตือนข่าวปลอมประเทศไทย เตรียมรับอากาศร้อน ช่วงวันที่ 9-18 ธ.ค.
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าตามที่มีการเผยแพร่ข้อมูลด้านสภาพอากาศเกี่ยวกับประเด็นเรื่องประเทศไทยเตรียมรับอากาศร้อนช่วงวันที่9-18ธ.ค.ทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยกรมอุตุนิยมวิทยากระทรวงดิจิทัลเพื่อเศรษฐกิจและสังคมพบว่าประเด็นดังกล่าวนั้นเป็นข้อมูลเท็จ
ทางกรมอุตุนิยมวิทยาได้ตรวจสอบและชี้แจงว่าสภาวะอากาศในระยะนี้ยังอยู่ในช่วงฤดูหนาว(ซีกโลกเหนือยังหันขั้วออกจากดวงอาทิตย์)ซึ่งสภาพภูมิกาศโดยปกติของประเทศไทยโดยเฉพาะทางตอนบน(ภาคเหนือภาคอีสาน)ยังคงมีอากาศเย็นในตอนเช้าได้ต่อเนื่องไปถึงมกราคมและอาจจะมีบางช่วงเช่นวันที่13-15, 21-24ธ.ค. 64และช่วงต้นเดือนมกราคมทางตอนบนยังมีอากาศเย็นถึงหนาวได้เนื่องจากยังมีมวลอากาศเย็นหรือบริเวณความกดอากาศสูงแผ่เสริมลงมาปกคลุมเป็นระลอกๆมีบางช่วงเท่านั้นที่อากาศอุ่นขึ้นเนื่องจากมวลอากาศเย็นที่แผ่ลงมาปกคลุมมีกําลังอ่อนลงแต่ยังคงมีอากาศเย็นในตอนเช้าสําหรับกทม.ยังมีอากาศเย็นตอนเช้าต่อเนื่อง
โดยพยากรณ์อากาศ7วันข้างหน้าระหว่างวันที่9-15ธันวาคม2564พบว่าบริเวณความกดอากาศสูงหรือมวลอากาศเย็นกําลังปานกลางยังคงปกคลุมประเทศไทยทําให้บริเวณดังกล่าวมีอุณหภูมิสูงขึ้น1-3องศาเซลเซียสแต่ยังคงมีอากาศเย็นถึงหนาวกับมีหมอกในตอนเช้าหลังจากนั้นในช่วงวันที่14-15ธ.ค. 64บริเวณความกดอากาศสูงกําลังค่อนข้างแรงระลอกใหม่อีกระลอกหนึ่งจากประเทศจีนจะแผ่เสริมลงมาปกคลุมประเทศไทยตอนบนทําให้บริเวณดังกล่าวมีอากาศเย็นถึงหนาวกับมีลมแรงโดยอุณหภูมิจะลดลง2-4องศาเซลเซียสในภาคเหนือและภาคตะวันออกเฉียงเหนือส่วนภาคกลางและภาคตะวันออกมีอากาศเย็นในตอนเช้ากับมีลมแรงอุณหภูมิจะลดลง1-3องศาเซลเซียส ทั้งนี้ในช่วงวันที่13-15ธ.ค. 64หย่อมความกดอากาศต่ํากําลังแรงที่ปกคลุมบริเวณเกาะบอร์เนียวจะเคลื่อนเข้าใกล้ชายฝั่งประเทศมาเลเซียประกอบกับมรสุมตะวันออกเฉียงเหนือที่พัดปกคลุมอ่าวไทยภาคใต้และทะเลอันดามันมีกําลังปานกลางตลอดช่วงทําให้บริเวณภาคใต้ตอนล่างมีฝนเพิ่มขึ้นและมีฝนตกหนักบางแห่ง
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ได้รับข้อมูลข่าวสารจากกรมอุตุนิยมวิทยาสามารถติดตามได้ที่เว็บไซต์http://www.tmd.go.th, Facebook:กรมอุตุนิยมวิทยา, Application: Thai weatherหรือติดต่อสายด่วน1182 (ตลอด24ชั่วโมง)
นอกจากนี้ประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
************
รัฐบาลไทย-ข่าวทำเนียบรัฐบาล-นายกฯ ร่วมประชาสัมพันธ์การเป็นเจ้าภาพ APEC SME Ministerial Meeting ครั้งที่ 28 และ APEC SME Working Group Meeting 5 -10 ก.ย.นี้ แสดงศักยภาพ ความพร้อมของไทยในการเปิดประเทศ
วันอังคารที่ 2 สิงหาคม 2565
นายกฯ ร่วมประชาสัมพันธ์การเป็นเจ้าภาพ APEC SME Ministerial Meeting ครั้งที่ 28 และ APEC SME Working Group Meeting 5 -10 ก.ย.นี้ แสดงศักยภาพ ความพร้อมของไทยในการเปิดประเทศ
นายกฯ ร่วมประชาสัมพันธ์การเป็นเจ้าภาพ APEC SME Ministerial Meeting ครั้งที่ 28 และ APEC SME Working Group Meeting 5 -10 ก.ย.นี้ แสดงศักยภาพ ความพร้อมของไทยในการเปิดประเทศต้อนรับการค้า การลงทุน ต้อนรับนักท่องเที่ยวจากทั่วโลก
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า วันนี้ (2 สิงหาคม 2565) เวลา 08.45 น. ณ บริเวณโถงกลาง ตึกสันติไมตรี ทําเนียบรัฐบาล ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมกิจกรรมประชาสัมพันธ์การเป็นเจ้าภาพจัดการประชุมรัฐมนตรีวิสาหกิจขนาดกลางและขนาดย่อมเอเปค (APEC SME Ministerial Meeting) ครั้งที่ 28 การประชุมคณะทํางานวิสาหกิจขนาดกลางและขนาดย่อมเอเปค (APEC SME Working Group Meeting) ครั้งที่ 54 และกิจกรรมอื่น ๆ ที่เกี่ยวข้อง ซึ่งจะจัดขึ้นระหว่างวันที่ 5-10 กันยายน 2565 ณ จังหวัดภูเก็ต ภายใต้หัวข้อหลักในการประชุมคือ “Inclusive Recovery of APEC MSMEs through BCG & High Impact Ecosystem” และหัวข้อย่อย 4 หัวข้อ ได้ แก่ 1) Accelerating BCG Adoption 2) Inclusive Digital Transformation 3) The Next Normal MSME Financing and Debt Restructuring และ 4) Coping with evolving market landscape: high impact policy ทั้งนี้ เพื่อแสดงศักยภาพและความพร้อมของประเทศไทยในการเปิดประเทศต้อนรับการค้า การลงทุนและในการต้อนรับนักท่องเที่ยวจากทั่วโลกให้เดินทางเข้ามาท่องเที่ยวในประเทศไทย รวมถึงศักยภาพของผู้ประกอบการ SME ไทยที่เป็นพลังขับเคลื่อนที่สําคัญของประเทศ โดยมีนายดิสทัต โหตระกิตย์ เลขาธิการนายกรัฐมนตรี นายวีระพงศ์ มาลัย ผู้อํานวยการสํานักงานส่งเสริมวิสาหกิจขนาดกลางและขนาดย่อม พร้อมด้วยคณะผู้บริหาร และเจ้าหน้าที่ที่เกี่ยวข้องของสํานักงานส่งเสริมวิสาหกิจขนาดกลางและขนาดย่อม (สสว.) เข้าร่วมด้วย
โอกาสนี้ นายกรัฐมนตรีรับทราบความคืบหน้าการเตรียมการ การเป็นเจ้าภาพจัดการประชุมรัฐมนตรีวิสาหกิจขนาดกลางและขนาดย่อมเอเปค (APEC SME Ministerial Meeting) ครั้งที่ 28 การประชุมคณะทํางานวิสาหกิจขนาดกลางและขนาดย่อมเอเปค (APEC SME Working Group Meeting) ครั้งที่ 54 และกิจกรรมอื่น ๆ ที่เกี่ยวข้อง พร้อมเยี่ยมชมกิจกรรมที่นํามาจัดแสดงเพื่อประชาสัมพันธ์การจัดการประชุมดังกล่าวด้วย เช่น ผลิตภัณฑ์ที่ทําจากธรรมชาติ และผลิตภัณฑ์รีไซเคิลต่าง ๆ ทั้งกระเป๋า และเสื้อผ้า ซึ่งมีการออกแบบที่สวยงามน่าสนใจและสอดคล้องกับความต้องการของผู้บริโภค โดยการประชุมและการจัดกิจกรรมดังกล่าว เป็นไปตามนโยบายของรัฐบาลและนายกรัฐมนตรี ในการมุ่งขับเคลื่อนเศรษฐกิจ BCG รวมถึงมาตรการสําคัญในการฟื้นฟู SME หลังสถานการณ์การแพร่ระบาดโควิด
รัฐบาลไทย-ข่าวทำเนียบรัฐบาล-ปลัด สธ. เปิดประชุมวิชาการกลุ่ม รพศ./รพท. สนับสนุนบุคลากรพัฒนาศักยภาพให้ก้าวทัน การเปลี่ยนแปลงของโรค
วันพุธที่ 10 สิงหาคม 2565
ปลัด สธ. เปิดประชุมวิชาการกลุ่ม รพศ./รพท. สนับสนุนบุคลากรพัฒนาศักยภาพให้ก้าวทัน การเปลี่ยนแปลงของโรค
ปลัดกระทรวงสาธารณสุข เปิดประชุมวิชาการประจําปี 2565 พัฒนาระบบบริการสุขภาพของโรงพยาบาลศูนย์ โรงพยาบาลทั่วไป สนับสนุนการพัฒนาศักยภาพบุคลากรในการดูแลรักษาผู้ป่วย ให้ก้าวทันต่อการเปลี่ยนแปลงโรค
ปลัดกระทรวงสาธารณสุข เปิดประชุมวิชาการประจําปี 2565 พัฒนาระบบบริการสุขภาพของโรงพยาบาลศูนย์ โรงพยาบาลทั่วไป สนับสนุนการพัฒนาศักยภาพบุคลากรในการดูแลรักษาผู้ป่วย ให้ก้าวทันต่อการเปลี่ยนแปลงโรค
วันนี้ (10 สิงหาคม 2565) ที่ จังหวัดพิษณุโลก นายแพทย์เกียรติภูมิ วงศ์รจิต ปลัดกระทรวงสาธารณสุข เปิดประชุมวิชาการพัฒนาระบบบริการสุขภาพของโรงพยาบาลศูนย์ โรงพยาบาลทั่วไป ประจําปีงบประมาณ 2565 พร้อมมอบโล่เชิดชูเกียรติแก่บุคลากรดีเด่นที่ทําคุณประโยชน์ด้านสาธารณสุข 7 สาขาได้แก่ สาขาบริหารทางการแพทย์ สาขาแพทย์ สาขาทันตแพทย์ สาขาเภสัชกร สาขาบริหารทางการพยาบาล สาขาพยาบาล และสาขาทั่วไป โดยมีผู้บริหาร บุคลากรทางการแพทย์และสาธารณสุข จากส่วนกลางและส่วนภูมิภาคทั่วประทศ เข้าร่วมประชุมกว่า 1,500 คน
นายแพทย์เกียรติภูมิ กล่าวว่า กระทรวงสาธารณสุขได้กําหนดยุทธศาสตร์ในการพัฒนาความเป็นเลิศ 4 ด้าน ได้แก่ ส่งเสริมสุขภาพและป้องกันโรคเป็นเลิศ บริการเป็นเลิศ บุคลากรเป็นเลิศ และบริหารจัดการเป็นเลิศด้วยหลักธรรมาภิบาล เพื่อให้เกิดระบบสุขภาพที่ยั่งยืน ซึ่งในช่วง 3 ปีที่ผ่านมา ประเทศไทยได้เกิดโรคอุบัติใหม่ขึ้น ทั้งโรคโควิด 19 และโรคฝีดาษวานร การสร้างองค์ความรู้ พัฒนาศักยภาพของบุคลากรสาธารณสุขทุกสาขาวิชาชีพ เพื่อให้ดูแลรักษาผู้ป่วยได้ทันต่อการเปลี่ยนแปลงของโรคอย่างต่อเนื่อง จึงเป็นเรื่องที่สําคัญ ซึ่งการประชุมวิชาการเป็นช่องทางหนึ่งที่จะช่วยส่งเสริม พัฒนา และกระตุ้นให้บุคลากรทางการแพทย์และสาธารณสุขทุกสาขาวิชาชีพได้แลกเปลี่ยนเรียนรู้ ประสบการณ์ นวัตกรรม งานวิจัย องค์ความรู้การพัฒนาเทคโนโลยีด้านสุขภาพในการเพิ่มคุณภาพระบบบริการและการดูแลผู้ป่วย และสามารถนําไปประยุกต์ใช้ในการพัฒนาระบบบริการให้มีประสิทธิภาพ ได้มาตรฐานต่อไป
“การแพร่ระบาดของโรคโควิด 19 ที่ผ่านมา เป็นช่วงเวลาที่ชาวสาธารณสุขต้องรับมือกับวิกฤตการณ์ทั้งการควบคุมป้องกันโรค ส่งเสริม ดูแลรักษาประชาชน ซึ่งขอขอบคุณทุกคนที่ร่วมกันทํางานอย่างเต็มที่ ถือเป็นโอกาสในการพัฒนาขีดความสามารถของเราให้มีประสิทธิภาพมากที่สุด และพัฒนาระบบบริการด้านสาธารณสุขของไทยให้แข็งแกร่งมากขึ้น เป็นบทเรียนของประเทศไทยในการรับมือการเปลี่ยนแปลงในด้านต่าง ๆ ที่อาจจะเกิดขึ้นในอนาคตได้อย่างดี” นายแพทย์เกียรติภูมิกล่าว
*********************************** 10 สิงหาคม 2565
************************
รัฐบาลไทย-ข่าวทำเนียบรัฐบาล-กยศ. ร่วมกับกรมคุ้มครองสิทธิฯ เชิญผู้กู้ยืมร่วมไกล่เกลี่ยก่อนฟ้อง วันศุกร์ที่ 25 มีนาคมนี้ ไม่ถูกดำเนินคดีแน่นอน
วันพฤหัสบดีที่ 24 มีนาคม 2565
กยศ. ร่วมกับกรมคุ้มครองสิทธิฯ เชิญผู้กู้ยืมร่วมไกล่เกลี่ยก่อนฟ้อง วันศุกร์ที่ 25 มีนาคมนี้ ไม่ถูกดําเนินคดีแน่นอน
กยศ.ร่วมกับกรมคุ้มครองสิทธิและเสรีภาพ เชิญชวนผู้กู้ยืมเข้าร่วมไกล่เกลี่ยข้อพิพาทก่อนฟ้อง เพื่อช่วยแก้ปัญหาลูกหนี้ที่ผิดนัดชําระ ในวันศุกร์ที่ 25 มี.ค.2565 ณ ศูนย์คุ้มครองสิทธิและเสรีภาพ ชั้น 1 อาคารที่ทําการกระทรวงยุติธรรม ถนนแจ้งวัฒนะ กรุงเทพฯ
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ขอเชิญชวนผู้กู้ยืมกลุ่มที่ค้างชําระหนี้ที่ถูกบอกเลิกสัญญาและกําลังจะถูกฟ้อง เข้าร่วมกิจกรรมไกล่เกลี่ยข้อพิพาทระหว่างสถาบันการเงินกับลูกหนี้ ภายในงานสถาปนาครบรอบ 131 ปี กระทรวงยุติธรรม ในวันศุกร์ที่ 25 มีนาคม 2565 ณ ศูนย์คุ้มครองสิทธิและเสรีภาพ ชั้น 1 อาคารที่ทําการกระทรวงยุติธรรม ถนนแจ้งวัฒนะ กรุงเทพฯ เพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจทําให้ขาดรายได้และผิดนัดชําระหนี้ จนนําไปสู่การฟ้องร้องดําเนินคดีหรือถูกบังคับคดีตามกฎหมาย อีกทั้งเป็นทางเลือกในการแก้ไขปัญหาลูกหนี้ที่ผิดนัดชําระภายใต้พระราชบัญญัติการไกล่เกลี่ยข้อพิพาท พ.ศ. 2562
ผู้กู้ยืมที่เข้าสู่กระบวนการไกล่เกลี่ยจะไม่ถูกดําเนินคดี ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชําระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชําระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้ กองทุนจะมีอํานาจในการปลดภาระผู้ค้ําประกัน โดยกองทุนมีหลักการว่าจะยกเลิกการค้ําประกันของผู้ค้ําประกัน เมื่อผู้กู้ยืมได้ผ่อนชําระเงินต้นมาแล้วร้อยละ 25 ของเงินต้นที่ค้างชําระอีกด้วย” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-ผู้ตรวจฯ เดชา เป็นประธานการประชุมสัมมนาเชิงวิชาการ ภายใต้กิจกรรมการจัดทำตัวชี้วัดผลิตภัณฑ์มวลรวมสีเขียว (Green GDP) ภาคอุตสาหกรรม ประจำปีงบประมาณ 2564
วันพฤหัสบดีที่ 23 กันยายน 2564
ผู้ตรวจฯ เดชา เป็นประธานการประชุมสัมมนาเชิงวิชาการ ภายใต้กิจกรรมการจัดทําตัวชี้วัดผลิตภัณฑ์มวลรวมสีเขียว (Green GDP) ภาคอุตสาหกรรม ประจําปีงบประมาณ 2564
การประชุมสัมมนาเชิงวิชาการ เพื่อเผยแพร่ผลการศึกษาจัดทําตัวชี้วัดผลิตภัณฑ์มวลรวมสีเขียว (Green GDP) ภาคอุตสาหกรรม โดยได้มีการนําเสนอความรู้ด้านวิชาการ รายละเอียดของโครงการการฯ
ผู้ตรวจฯ เดชา เป็นประธานการประชุมสัมมนาเชิงวิชาการ ภายใต้กิจกรรมการจัดทําตัวชี้วัดผลิตภัณฑ์มวลรวมสีเขียว (Green GDP) ภาคอุตสาหกรรม ประจําปีงบประมาณ 2564
วันนี้ ( 23 กันยายน 2564 ) นายเดชา จาตุธนานันท์ ผู้ตรวจราชการกระทรวงอุตสาหกรรม เป็นประธานการประชุมสัมมนาเชิงวิชาการ ภายใต้กิจกรรมการจัดทําตัวชี้วัดผลิตภัณฑ์มวลรวมสีเขียว (Green GDP) ภาคอุตสาหกรรม ประจําปีงบประมาณ 2564 เพื่อเผยแพร่ผลการศึกษาจัดทําตัวชี้วัดผลิตภัณฑ์มวลรวมสีเขียว (Green GDP) ภาคอุตสาหกรรม โดยได้มีการนําเสนอความรู้ด้านวิชาการ รายละเอียดของโครงการการจัดทําข้อมูลตัวชี้วัดผลิตภัณฑ์มวลรวมสีเขียว (Green GDP) โดย รศ.ดร.เศรษฐ์ สัมภัตตะกุล มหาวิทยาลัยเชียงใหม่ การกําหนดแนวทางในการประยุกต์ข้อมูลสําหรับการจัดทํามาตรการด้านสิ่งแวดล้อมและการเชื่อมโยงกับเป้าหมายการพัฒนาที่ยั่งยืนและสอดคล้องกับ BCG Model โดย ผศ.ดร.จิระ บุรีคํา มหาวิทยาลัยพายัพ และการขับเคลื่อนเศรษฐกิจสีเขียวด้วย Green GDP นอกจากนี้ยังได้มีการระดมความคิดเห็น เพื่อรับฟังข้อคิดเห็นอันเป็นประโยชน์ต่อการดําเนินงานโครงการฯ
โดยมี ผู้แทนจากหน่วยงานที่เกี่ยวข้องทั้งภายในและภายนอกเข้าร่วมการประชุม เช่น สํานักงานเศรษฐกิจการคลัง (สศค.) สํานักงานคลังจังหวัด สํานักงานนิคมอุตสาหกรรมดับบลิวเอชเอ ชลบุรี 1 สํานักงานนโยบายและแผนทรัพยากรธรรมชาติและสิ่งแวดล้อม (สผ.) สํานักงานสภาพัฒนาการเศรษฐกิจและสังคมแห่งชาติ (สศช.) กรมพัฒนาพลังงานทดแทนและอนุรักษ์พลังงาน (พพ.) มหาวิทยาลัยจุฬาลงกรณ์ สปอ. กรอ. กพร. กสอ. สมอ. สอน. สศอ. กนอ. สถาบันไทย-เยอรมัน สถานบันอาหาร สถาบันไฟฟ้าและอิเล็กทรอนิกส์ และผู้ประกอบการภาคเอกชน ฯลฯ ผ่านระบบการประชุมทางไกล (โปรแกรม Zoom Meeting)
รัฐบาลไทย-ข่าวทำเนียบรัฐบาล-การรถไฟแห่งประเทศไทยชี้แจงภาพของแบบอาคารสถานีรถไฟอุบลราชธานีที่มีการเผยแพร่ในสื่อสังคมออนไลน์
วันพุธที่ 22 มิถุนายน 2565
การรถไฟแห่งประเทศไทยชี้แจงภาพของแบบอาคารสถานีรถไฟอุบลราชธานีที่มีการเผยแพร่ในสื่อสังคมออนไลน์
เป็นภาพเก่า ปัจจุบันได้มีการออกแบบใหม่แล้ว โดยยึดหลักมีอัตลักษณ์สวยงาม ทันสมัย และอํานวยความสะดวกให้เกิดประโยชน์สูงสุดแก่ผู้ใช้บริการ
กรณีสื่อสังคมออนไลน์ได้นําเสนอรูปภาพสถานีรถไฟอุบลราชธานี ในโครงการรถไฟทางคู่ช่วงชุมทางถนนจิระ - อุบลราชธานี โดยระบุว่าเป็นการออกแบบที่ไม่ทันสมัยนั้น ศูนย์ประชาสัมพันธ์การรถไฟแห่งประเทศไทย (รฟท.) กระทรวงคมนาคม ขอเรียนชี้แจงว่า ภาพสถานีอุบลราชธานี ในโครงการรถไฟทางคู่ ช่วงชุมทางถนนจิระ - อุบลราชธานี ที่สื่อออนไลน์ได้นําไปเผยแพร่นั้น เป็นภาพเก่า ซึ่ง รฟท. ได้จัดทําขึ้นในช่วงของการจัดทําร่างแบบเมื่อประมาณเดือนกุมภาพันธ์ 2559 โดยขณะนั้นยังเป็นภาพมุมมองสามมิติ (Perspective) ไม่ได้มีการลงรายละเอียด ด้านสถาปัตยกรรมของอาคารสถานีแต่อย่างใด
โดยต่อมา รฟท. ได้ดําเนินการออกแบบสถาปัตยกรรมอาคารสถานีขึ้นใหม่โดยเปิดให้ภาคประชาชนเข้ามามีส่วนร่วมในการแสดงความเห็น ซึ่งเมื่อมีการปรับแบบแล้ว ทําให้แบบการก่อสร้าง และปรับปรุงอาคารสถานีอุบลราชธานี มีความทันสมัยและคงอัตลักษณ์ประจําจังหวัดที่สวยงาม ตลอดจนคํานึงถึงประโยชน์ใช้สอยที่คุ้มค่า โดยได้จัดทําแบบเสร็จสิ้นไปแล้วเมื่อเดือนเมษายน 2559 ที่ผ่านมา
ทั้งนี้ ในรายละเอียดของการจัดทําแบบสถานีอุบลราชธานี ซึ่งเป็นส่วนหนึ่งในโครงการรถไฟทางคู่ ช่วงชุมทางถนนจิระ-อุบลราชธานี รฟท. ได้ให้ความสําคัญเป็นอย่างมาก เพราะถือเป็นสถานีขนาดใหญ่ ที่ถูกกําหนดให้อยู่ที่ระดับดินเนื่องจากเป็นสถานีปลายทางและเป็นย่านสําหรับการจัดขบวนรถและซ่อมบํารุง ในขั้นตอนการออกแบบจึงดําเนินการด้วยความพิถีพิถัน ใส่ใจในทุกรายละเอียด โดยมีการดําเนินการเป็น 2 ส่วน คือการปรับปรุงอาคารสถานีเดิม และการก่อสร้างอาคารสถานีใหม่
- อาคารสถานีเดิม ที่มีพื้นที่ใช้สอยจํากัด ไม่เพียงพอรองรับปริมาณผู้โดยสารที่เพิ่มมากขึ้นจากการก่อสร้างเป็นทางคู่ในอนาคต แต่ด้วยสภาพอาคารสถานีที่ยังมีความสมบูรณ์แข็งแรง และมีรูปแบบที่ควรค่าแก่การอนุรักษ์ รฟท. จึงกําหนดแนวคิดของการออกแบบ ให้มีการปรับปรุง และจัดพื้นที่ใช้สอยภายในอาคารสถานีใหม่ ให้มีความเหมาะสม เพื่อใช้ประโยชน์เป็นพื้นที่ส่วนงานของ รฟท.
- อาคารแห่งใหม่ ได้ออกแบบก่อสร้างให้อยู่ด้านข้างอาคารสถานีเดิม โดยสร้างเป็นอาคารสูง 3 ชั้น มีลิฟต์และบันไดเลื่อน เน้นฟังก์ชั่นการใช้งานที่มีความทันสมัย ตอบโจทย์ความต้องการและอํานวยความสะดวกสําหรับผู้โดยสารได้เป็นอย่างดี ประกอบด้วย
ชั้น 1 เป็นพื้นที่ขายตั๋ว ห้องน้ํา ร้านค้า ห้องประชุม ห้องปฐมพยาบาล พื้นที่พักคอย
ชั้น 2 เป็นพื้นที่พักคอย ห้องน้ํา ห้องพักคอยสําหรับ VIP
ชั้น 3 เป็นทางเดินเชื่อมออกไปยังสะพานลอย เชื่อมชานชาลา
สําหรับการออกแบบอาคารส่วนเพิ่มเติมนี้ ยังกําหนดให้มีรูปแบบสถาปัตยกรรมที่สอดคล้องกับอาคารสถานีเดิมเพื่อให้ดูเป็นอันหนึ่งอันเดียวกันในภาพรวม โดยการนําดอกบัวซึ่งเป็นดอกไม้ประจําจังหวัดมาประยุกต์ใช้ในการออกแบบทางเข้าอาคารด้วย
“รฟท. ขอย้ําว่า พร้อมรับฟังความเห็นจากประชาชนทุกภาคส่วน เพื่อนํามาพิจารณาปรับปรุงโครงการลงทุนและการให้บริการในมิติต่างๆ อย่างรอบด้าน และครอบคลุมครบถ้วน โดยคํานึงถึงความทันสมัย คงอัตลักษณ์ประจําจังหวัดที่สวยงาม ตลอดจนคํานึงถึงประโยชน์สูงสุดของการให้บริการต่อประชาชนเป็นสําคัญ
รัฐบาลไทย-ข่าวทำเนียบรัฐบาล-รัฐบาลพัฒนาโครงสร้างพื้นฐานคมนาคม "บก - ราง - น้ำ" และด้านดิจิทัล 5G ครอบคลุมทั่วประเทศ
วันจันทร์ที่ 30 พฤษภาคม 2565
รัฐบาลพัฒนาโครงสร้างพื้นฐานคมนาคม "บก - ราง - น้ํา" และด้านดิจิทัล 5G ครอบคลุมทั่วประเทศ
.....
ที่ผ่านมา รัฐบาลได้เตรียมความพร้อมการลงทุนในโครงสร้างพื้นฐาน เพื่อเชื่อมโยงแต่ละภาคของประเทศและเชื่อมต่อกับภูมิภาคอาเซียน ทั้งทางถนน ทางราง ทางน้ํา และทางอากาศ ขณะที่โครงสร้างพื้นฐานด้านดิจิทัล ได้มีการพัฒนาเทคโนโลยี 5G ในทุกภูมิภาคของประเทศ พร้อมเดินหน้าสู่โลกดิจิทัล ฟื้นเศรษฐกิจและยกระดับขีดความสามารถของประเทศต่อไป
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-ส่งออกสิ่งทอพุ่ง 1.78 พันล้านดอลลาร์สหรัฐ เดินหน้ายกระดับ OTOP ไทยสู่สากล
วันอังคารที่ 26 กรกฎาคม 2565
ส่งออกสิ่งทอพุ่ง 1.78 พันล้านดอลลาร์สหรัฐ เดินหน้ายกระดับ OTOP ไทยสู่สากล
วันจันทร์ที่ 25 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลยกระดับสินค้าชุมชนสู่ตลาดสากลอย่างต่อเนื่อง
โดยในไตรมาสแรกของปีนี้ส่งออกสินค้ากลุ่มอุตสาหกรรมสิ่งทอและเครื่องนุ่งห่มไทย มูลค่าสูงถึง 1,784
ล้านดอลลาร์สหรัฐ ขยายตัวร้อยละ 13.7 และเกินดุลการค้ามากกว่า 410 ล้านดอลลาร์สหรัฐ
นับเป็นโอกาสสําคัญที่จะเร่งกระตุ้นเศรษฐกิจผ่านอุตสาหกรรมสิ่งทอและเครื่องนุ่งห่ม
จึงพัฒนาเครื่องหมายรับรองคุณภาพผลิตภัณฑ์สิ่งทอที่ผลิตจากไทย และเว็บไซต์
www.thailandtextilestag.com เพื่ออํานวยความสะดวกแก่ผู้ซื้อในการค้นหาผลิตภัณฑ์ที่ได้รับการรับรอง
นอกจากนี้ ยังมีโครงการ OTOP PREMIUM ที่รวบรวมผลิตภัณฑ์ชุมชนระดับ 4-5 ดาวกว่า 300
อย่างจากทั่วประเทศ เข้ากระบวนการพัฒนาเพื่อเพิ่มโอกาสทางการตลาดและต่อยอดสู่ระดับสากลต่อไปด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-คำกล่าวของพลเอก ประยุทธ์ จันทร์โอชา นายกรัฐมนตรี เนื่องในวันข้อมูลเปิดนานาชาติ ประจำปี พ.ศ. 2565
วันเสาร์ที่ 5 มีนาคม 2565
คํากล่าวของพลเอก ประยุทธ์ จันทร์โอชา นายกรัฐมนตรี เนื่องในวันข้อมูลเปิดนานาชาติ ประจําปี พ.ศ. 2565
วันที่ 5 มีนาคม 2565
ท่านผู้มีเกียรติทุกท่าน
ผมมีความยินดีเป็นอย่างยิ่งที่ได้มาเป็นส่วนหนึ่งของงาน “วันข้อมูลเปิดนานาชาติ ประจําปี พ.ศ. 2565” ซึ่งถือเป็นวันที่ทั่วโลกให้ความสําคัญในการตระหนักถึงการเปิดเผยข้อมูลระหว่างกันทั้งภาครัฐ ภาคเอกชน และภาคประชาชน
ที่ผ่านมารัฐบาลได้ตระหนักถึงความก้าวหน้าอย่างก้าวกระโดดของเทคโนโลยี รวมไปถึงข้อมูลข่าวสารที่มีปริมาณเพิ่มมากขึ้น จึงได้วางรากฐานในการพัฒนาระบบฐานข้อมูลขนาดใหญ่ และได้บูรณาการข้อมูลระหว่างหน่วยงานอย่างเป็นระบบมาอย่างต่อเนื่อง โดยมีเป้าหมายเพื่อให้ทุกภาคส่วนสามารถเข้าถึงข้อมูล และสามารถนําข้อมูลดังกล่าวไปใช้ต่อยอด ก่อให้เกิดนวัตกรรมที่ช่วยในการขับเคลื่อนการพัฒนาด้านต่าง ๆ ของประเทศอย่างเป็นรูปธรรม พร้อมส่งเสริมการมีส่วนร่วมของประชาชนในการตรวจสอบการบริหารงานของภาครัฐที่มุ่งเน้นความโปร่งใสเป็นสําคัญ
ในวันนี้ถือเป็นโอกาสที่ดีในการเปิดตัวโครงการ Open Data Hackathon 2022 เพื่อส่งเสริมการพัฒนาขีดความสามารถทางด้านการบริหารจัดการข้อมูล และสนับสนุนให้ภาครัฐ ภาคเอกชน ภาคประชาชน รวมทั้งเยาวชน ได้ร่วมกันแลกเปลี่ยนความรู้ในการใช้ข้อมูลเปิดภาครัฐ พร้อมทั้งส่งเสริมการมีส่วนร่วมในการสร้างนวัตกรรมการให้บริการระบบฐานข้อมูลที่มีประสิทธิภาพและตอบสนองความต้องการของผู้ใช้งานได้มากยิ่งขึ้น
ผมหวังเป็นอย่างยิ่งว่าการจัดงานในครั้งนี้จะสามารถนําไปสู่การสร้างเครือข่ายความร่วมมือในการสร้างระบบฐานข้อมูลเปิดที่มีความทันสมัย เชื่อมโยง โปร่งใสเกิดผลสัมฤทธิ์อย่างเป็นรูปธรรม พร้อมทั้งพัฒนาไปสู่การบริหารงานภาครัฐด้วยข้อมูลอย่างแท้จริง เพื่อขับเคลื่อนประเทศชาติให้เดินหน้าอย่างมั่นคง และประชาชนมีความมั่งคั่งอย่างยั่งยืนต่อไป
สวัสดีครับ
รัฐบาลไทย-ข่าวทำเนียบรัฐบาล-ออมสินประสบความสำเร็จ เป็นแบงก์รัฐแห่งแรกที่ออกขาย Social Bond มูลค่าสูงสุดของไทย ถึง 10,000 ล้านบาท ระดมทุนทำโครงการเพื่อสังคม แก้ปัญหาความเหลื่อมล้ำ
วันพุธที่ 29 มิถุนายน 2565
ออมสินประสบความสําเร็จ เป็นแบงก์รัฐแห่งแรกที่ออกขาย Social Bond มูลค่าสูงสุดของไทย ถึง 10,000 ล้านบาท ระดมทุนทําโครงการเพื่อสังคม แก้ปัญหาความเหลื่อมล้ํา
ธ.ออมสินได้ออกและเสนอขายหุ้นกู้เพื่อสังคม (Social Bond) ของธนาคาร วงเงิน 10,000 ลบ. มีมูลค่าสูงสุดเท่าที่เคยออกในประเทศไทย เพื่อนําเงินที่ได้จากการระดมทุนไปดําเนินการโครงการเพื่อสังคมต่าง ๆ เพื่อลดความเหลี่อมล้ําทางการเงิน และแก้ปัญหาความยากจนในประเทศ
นายวิทัย รัตนากร ผู้อํานวยการธนาคารออมสิน เปิดเผยว่า ธนาคารออมสินมีการดําเนินงานตามกรอบแนวคิด ESG ที่คํานึงถึงปัจจัยด้านสิ่งแวดล้อม (E - Environment) สังคม (S - Social) และธรรมาภิบาล (G - Governance) โดยเฉพาะในกระบวนการที่สําคัญของธนาคาร เพื่อนําพาองค์กรและสังคมมุ่งสู่การพัฒนาที่ยั่งยืนตามกระแสโลกในปัจจุบัน โดยเมื่อเร็ว ๆ นี้ ธนาคารออมสินได้ออกและเสนอขายหุ้นกู้เพื่อสังคม (Social Bond) ของธนาคาร วงเงิน 10,000 ล้านบาท ซึ่งมีมูลค่าสูงสุดเท่าที่เคยออกในประเทศไทย เพื่อนําเงินที่ได้จากการระดมทุนไปดําเนินการโครงการเพื่อสังคมต่าง ๆ เพื่อลดความเหลี่อมล้ําทางการเงิน และแก้ปัญหาความยากจนในประเทศ โดยเฉพาะการช่วยเหลือผู้ที่ไม่สามารถเข้าถึงแหล่งทุนในระบบสถาบันการเงิน ให้เข้าถึงสินเชื่อได้อย่างเป็นธรรม ทั้งผู้ประกอบการรายย่อย ผู้ประสบภัย เพื่อพัฒนาชนบท และผู้ประกอบอาชีพอิสระ เป็นต้น
ทั้งนี้ การออกขายหุ้นกู้เพื่อสังคม (Social Bond) ดังกล่าว ประสบความสําเร็จได้รับความสนใจ อย่างมากจากนักลงทุนสถาบัน และผู้ลงทุนรายใหญ่ ที่มีนโยบายในความรับผิดชอบต่อสังคม และได้เข้าลงทุนจนเต็มวงเงินภายในเวลาอันรวดเร็ว โดยธนาคารออมสิน ถือเป็นสถาบันการเงินของรัฐแห่งแรกที่มีความพร้อมและดําเนินการระดมทุนในรูปแบบดังกล่าว ที่เชื่อมโยงกับภารกิจธนาคารเพื่อสังคม ตามยุทธศาสตร์ของธนาคาร
อนึ่ง หุ้นกู้เพื่อสังคม (Social Bond) ของธนาคารออมสิน วงเงิน 10,000 ล้านบาท อายุ 3 ปี อัตราดอกเบี้ย 2.35% ต่อปี เสนอขายต่อผู้ลงทุนสถาบัน และผู้ลงทุนรายใหญ่ โดยบริษัท ทริสเรทติ้ง จํากัด ได้จัดอันดับความน่าเชื่อถือให้ธนาคารออมสิน ที่ระดับ “AAA” แนวโน้ม “คงที่” ขณะที่ธนาคารพัฒนาเอเชีย (Asian Development Bank) หรือ เอดีบี ได้ให้ความช่วยเหลือด้านเทคนิคผ่านความร่วมมือระหว่างความริเริ่มด้านตลาดตราสารหนี้ของภูมิภาคอาเซียน (Asian Bond Markets Initiative – ABMI) และกองทุนการเงินสีเขียวของอาเซียน (ASEAN Catalytic Green Finance Facility – ACGF) ซึ่ง ABMI เป็นความคิดริเริ่มของรัฐบาลต่าง ๆ ในประเทศอาเซียน รวมถึง จีน ญี่ปุ่น และเกาหลี เพื่อช่วยพัฒนาตลาดตราสารหนี้สกุลเงินท้องถิ่นที่ยั่งยืน ส่วน ACGF นั้น เป็นความคิดริเริ่มของกองทุนโครงสร้างพื้นฐานของอาเซียน (ASEAN Infrastructure Fund) เพื่อเร่งการลงทุนในโครงสร้างพื้นฐานด้านสิ่งแวดล้อมในเอเชียตะวันออกเฉียงใต้
https://www.gsb.or.th/news/gsbpr16-65/
รัฐบาลไทย-ข่าวทำเนียบรัฐบาล-รัฐบาลมอบประกันภัยอุบัติเหตุปีใหม่อุ่นใจ เบี้ย 10 บาท คุ้มครอง 30 วัน คุ้มครองสูงสุด 1 แสนบาท สร้างความอุ่นใจตลอดช่วงเทศกาลส่งท้ายปีใหม่
วันเสาร์ที่ 25 ธันวาคม 2564
รัฐบาลมอบประกันภัยอุบัติเหตุปีใหม่อุ่นใจ  เบี้ย 10 บาท คุ้มครอง 30 วัน คุ้มครองสูงสุด 1 แสนบาท สร้างความอุ่นใจตลอดช่วงเทศกาลส่งท้ายปีใหม่
รัฐบาลมอบประกันภัยอุบัติเหตุปีใหม่อุ่นใจ  เบี้ย 10 บาท คุ้มครอง 30 วัน คุ้มครองสูงสุด 1 แสนบาท สร้างความอุ่นใจตลอดช่วงเทศกาลส่งท้ายปีใหม่
วันที่ 25 ธ.ค. 64 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า สํานักงานคณะกรรมการกํากับและส่งเสริมการประกอบธุรกิจประกันภัย (คปภ.) มอบกรมธรรม์ประกันอุบัติเหตุปีใหม่อุ่นใจ (ไมโครอินชัวรันส์) สําหรับเทศกาลปีใหม่ 2565 ให้แก่พี่น้องประชาชน โดยเป็นหนึ่งในข้อสั่งการของพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ได้สั่งการให้แต่ละหน่วยงานเตรียมของขวัญปีใหม่เพื่อเป็นกําลังใจแก่พี่น้องประชาชนในช่วงเทศกาลปีใหม่ อีกทั้งเพื่อแบ่งเบาภาระในช่วงที่มีการแพร่ระบาดของโควิด – 19 ที่ประชาชนได้รับผลกระทบเป็นอย่างมาก
สําหรับกรมธรรม์ประกันอุบัติเหตุปีใหม่อุ่นใจ มีเงื่อนไขการทําสัญญาประกันภัย ตั้งแต่วันที่ 25 ธันวาคม 2564 – 25 กุมภาพันธ์ 2565 ระยะเวลาคุ้มครอง 30 วัน เบี้ยประกันภัย 10 บาท ซึ่งมีข้อตกลงคุ้มครอง ดังนี้ 1) ผลประโยชน์การเสียชีวิต การสูญเสียมือ เท้า การสูญเสียสายตา หรือทุพพลภาพถาวรสิ้นเชิง เนื่องจากอุบัติเหตุ ไม่รวมการถูกฆาตกรรมลอบทําร้ายร่างกายและ/หรือ อุบัติเหตุขณะขับขี่หรือโดยสารรถจักรยานยนต์ จํานวนเงินเอาประกันภัย 100,000 บาท 2) ผลประโยชน์การเสียชีวิต การสูญเสียมือ เท้า การสูญเสียสายตา หรือทุพพลภาพถาวรสิ้นเชิง จากการถูกฆาตกรรมลอบทําร้ายร่างกาย และ/หรือ อุบัติเหตุขณะขับขี่หรือโดยสารรถจักรยานยนต์ จํานวนเงินเอาประกันภัย 50,000 บาท 3) ผลประโยชน์การเสียชีวิต การสูญเสียมือ เท้า การสูญเสียตา หรือทุพพลภาพถาวรสิ้นเชิง เนื่องจากอุบัติเหตุสาธารณะ จํานวนเงินเอาประกันภัย 100,000 บาท และ 4) ผลประโยชน์ค่าชดเชยรายได้ระหว่างการเข้ารักษาตัวเป็นผู้ป่วยใน กรณีได้รับบาดเจ็บจากอุบัติเหตุ (สูงสุดไม่เกิน 30 วัน) 200 บาทต่อวัน ทั้งนี้ ช่องทางการรับสิทธิ์และช่องทางการจําหน่ายนั้น ประชาชนสามารถรับสิทธิ์ตามเงื่อนไขที่ผู้ประกอบการกําหนดหรือสามารถหาซื้อได้ที่ เคาน์เตอร์เซอร์วิส เซเว่นอีเลฟเว่น หรือธนาคารออมสินทุกสาขาทั่วประเทศ
นอกจากนี้ สํานักงาน คปภ. ยังมอบกรมธรรม์ประกันภัยคุ้มครองผู้ประสบภัยจากรถ จํานวน 10,000 ฉบับ ให้กับพี่น้องประชาชนผู้เป็นเจ้าของรถ โดยสามารถเข้าไปลงทะเบียนเพื่อรับประกันภัยกรมธรรม์ประกันภัยคุ้มครองผู้ประสบภัยจากรถได้โดยไม่มีค่าใช้จ่าย ได้ที่ www.พรบรุกทั่วไทย.com ตั้งแต่วันนี้ถึงวันที่ 28 กุมภาพันธ์ 2565 ตามเงื่อนไขที่กําหนด หรือติดต่อสอบถามเพิ่มเติม สายด่วน คปภ. 1186
“พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ฝากความห่วงใยถึงพี่น้องประชาชนในการเดินทางสัญจรช่วงเทศกาลปีใหม่ 2565 ที่จะถึงนี้ ด้วยความระมัดระวัง ตรวจสอบสมรรถภาพความพร้อมทั้งยานพาหนะและผู้ขับขี่นอกจากนี้ยังเน้นย้ําเรื่องการรักษาสุขภาพตนเองในช่วงการแพร่ระบาดของไวรัสโควิด – 19 ลดการเดินทางไปยังพื้นที่เสี่ยง พร้อมปฏิบัติตามมาตรการป้องกันโควิด – 19 อย่างเคร่งครัด เพื่อลดอัตราการติดเชื้อโควิด – 19 ย้ําอยากให้ประชาชนทุกคนมีความสุขในช่วงเทศกาลปีใหม่ พร้อมทั้งการมีสุขภาพที่ดี” รองโฆษกรัฐบาล กล่าว
--------------------------
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสวันข้าวและชาวนาแห่งชาติ ประจำปี 2565
วันอาทิตย์ที่ 5 มิถุนายน 2565
คํากล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสวันข้าวและชาวนาแห่งชาติ ประจําปี 2565
คํากล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสวันข้าวและชาวนาแห่งชาติ ประจําปี 2565
คํากล่าว
พลเอก ประยุทธ์ จันทร์โอชา นายกรัฐมนตรี
เนื่องในโอกาสวันข้าวและชาวนาแห่งชาติ ประจําปี 2565
พี่น้องเกษตรกรชาวนาที่รักทุกคน
“ข้าว” ถือเป็นอัตลักษณ์ทางด้านวัฒนธรรมที่สามารถสะท้อนให้เห็นถึงความผูกพันระหว่างชุมชนชาวนาไทยมาอย่างยาวนาน และได้มีการถ่ายทอดมรดกทางภูมิปัญญาในการปลูกข้าวจากรุ่นสู่รุ่น โดยยังคงวิถีชีวิตและอัตลักษณ์ข้าวไทย ตั้งแต่ขั้นตอนการปลูก ไปจนถึงการแปรรูป จวบจนปัจจุบันได้มีการนําเทคโนโลยีและนวัตกรรมมาช่วยในการพัฒนาศักยภาพการผลิตข้าวไทยจนมีชื่อเสียงในระดับโลก
ด้วยความสําคัญที่ผูกพันลึกซึ้งระหว่าง ข้าวและชาวนา ที่มีมาอย่างยาวนาน คณะรัฐมนตรีจึงได้มีมติให้วันที่ 5 มิถุนายนของทุกปี เป็น “วันข้าวและชาวนาแห่งชาติ” เพื่อให้ประชาชนคนไทยทุกคนได้ตระหนักถึงคุณค่าของข้าว ที่ผูกพันกับวิถีชีวิตของคนไทยมาอย่างยาวนาน รวมทั้งความสําคัญของชาวนาทั้ง 4.7 ล้านครัวเรือนทั่วประเทศ ในฐานะที่เป็นผู้สร้างความมั่นคงด้านอาหารให้แก่ประเทศชาติ และเป็นผู้ธํารงรักษาไว้ซึ่งประเพณีวัฒนธรรมท้องถิ่นของไทย
ตลอดระยะเวลาที่ผ่านมา รัฐบาลเข้าใจถึงปัญหาของพี่น้องชาวนาที่ต้องเผชิญ ทั้งเรื่องปัญหาผลผลิตราคาตกต่ํา ต้นทุนการผลิตที่สูงขึ้น และสถานการณ์ที่เกิดจากภัยธรรมชาติ รวมทั้งผลกระทบที่เกิดจากการแพร่ระบาดของโรคติดเชื้อไวรัสโคโรนา 2019 ซึ่งรัฐบาลได้ขับเคลื่อนทุกวิถีทางในการแก้ไขปัญหา เยียวยา และฟื้นฟูเศรษฐกิจและสังคม เพื่อสร้างความเข้มแข็งกระจายไปสู่ฐานราก รวมถึงการยกระดับคุณภาพชีวิตชาวนาให้ดีขึ้น ผ่านนโยบายการประกันรายได้ เพื่อให้พี่น้องชาวนาทุกท่านได้มีหลักประกันรายได้ที่มั่นคง พร้อมทั้งมุ่งเน้นการพัฒนาสายพันธุ์และการรับรองพันธุ์ข้าวที่ตรงกับความต้องการของผู้บริโภค และสามารถแข่งขันในตลาดได้
นอกจากนี้ รัฐบาลได้สนับสนุนการรวมกลุ่มของชาวนาในการทํานาแบบแปลงใหญ่ เพื่อเพิ่มพูนอํานาจในการต่อรองราคาผลผลิต และลดต้นทุนปัจจัยการผลิต พร้อมทั้ง ส่งเสริมให้มีการนําเทคโนโลยีและนวัตกรรมมาประยุกต์ใช้ในการพัฒนาศักยภาพในการบริหารจัดการ และเชื่อมโยงไปสู่ตลาดผู้บริโภคโดยตรง เพื่อให้พี่น้องชาวนามีรายได้และคุณภาพชีวิตที่ดีขึ้นต่อไป
ในโอกาสวันข้าวและชาวนา ประจําปี 2565 ผมขอส่งความปรารถนาดีไปยังพี่น้องชาวนาทั่วประเทศและครอบครัว และขออาราธนาคุณพระศรีรัตนตรัยและสิ่งศักดิ์สิทธิ์ที่ท่านเคารพนับถือ โปรดประทานพรให้ทุกท่านประสบแต่สิ่งอันเป็นมงคล มีความสุข ความเจริญ มีสุขภาพร่างกายแข็งแรง เพื่อร่วมรักษาอัตลักษณ์ข้าวไทยและสืบสานอาชีพทํานาให้คงอยู่คู่ประเทศไทยตลอดไป
สวัสดีครับ
รัฐบาลไทย-ข่าวทำเนียบรัฐบาล-รฟท. ชี้แจง “กรณีขบวนรถด่วนที่ 84 ตรัง - กรุงเทพ ขบวนรถล่าช้า” พร้อมเตรียมนำรถจักร อุลตร้าแมน วิ่งให้บริการสายใต้ ช่วงเดือนกันยายน นี้
วันอังคารที่ 17 พฤษภาคม 2565
รฟท. ชี้แจง “กรณีขบวนรถด่วนที่ 84 ตรัง - กรุงเทพ ขบวนรถล่าช้า” พร้อมเตรียมนํารถจักร อุลตร้าแมน วิ่งให้บริการสายใต้ ช่วงเดือนกันยายน นี้
ตามที่ปรากฏข้อความในสื่อสังคมออนไลน์ เมื่อวันที่ 14 พฤษภาคม 2565 เกี่ยวกับขบวนรถด่วนที่ 84 ตรัง - กรุงเทพ  ออกจากสถานีบางสะพานใหญ่ล่าช้ากว่ากําหนดเวลาหลายชั่วโมงนั้น
ศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม ขอเรียนชี้แจงว่า ในวันดังกล่าวได้เกิดเหตุหัวรถจักรชํารุดที่สถานีชุมทางทุ่งสง จังหวัดนครศรีธรรมราช และต่อมาหัวรถจักรดังกล่าว ได้ชํารุดอีกครั้งระหว่างสถานีห้วยสัก–บางสะพานน้อย จังหวัดประจวบคีรีขันธ์ เจ้าหน้าที่จึงได้เข้าไปดําเนินแก้ไขเปลี่ยนหัวรถจักรที่ชํารุด ประกอบกับเส้นทางรถไฟดังกล่าว อยู่ระหว่างการโครงการก่อสร้างรถไฟทางคู่ ทําให้ขบวนจะต้องเบาทาง ลดความเร็วจาก 70 กิโลเมตรต่อชั่วโมง เหลือ 30 - 50 กิโลเมตรต่อชั่วโมง ส่งผลให้ขบวนรถมีความล่าช้าออกไป เพื่อความปลอดภัยในการให้บริการแก่ผู้โดยสาร จึงขออภัยในความสะดวกมา ณ โอกาสนี้
อย่างไรก็ตาม รฟท. ได้มีการหารือกับฝ่ายที่เกี่ยวข้อง ในการเร่งปรับปรุงการให้บริการเดินรถเส้นทางสายใต้ให้มีความสะดวกรวดเร็วขึ้น โดยทางฝ่ายปฏิบัติการเดินรถ ฝ่ายการช่างโยธา และฝ่ายโครงการพิเศษและก่อสร้าง จะเข้าไปปรับปรุงป้ายเบาทางให้สอดคล้องกับเส้นทางแต่ละช่วง เพื่อให้การเดินขบวนรถทําความเร็วได้มากกว่าเดิม ซึ่งจะเพิ่มความเร็วได้จาก 30 - 50 กม.ต่อชั่วโมง เป็น 70 กม.ต่อชั่วโมงภายในสิ้นเดือนนี้
นอกจากนี้รฟท. มีแผนที่จะนําหัวรถจักรดีเซลไฟฟ้า (Diesel Electric Locomotive) “อุลตร้าแมน” ที่ทําความเร็วสูงสุดได้ 120 กม.ต่อชั่วโมง เข้ามาใช้ทดแทนรถจักรเดิมที่มีอายุการใช้งานมายาวนาน ซึ่งขณะนี้อยู่ระหว่างการทดสอบตามขั้นตอนการตรวจรับ คาดว่าจะนําออกมาใช้งาน เพื่อทดแทนรถจักรรุ่นเก่าได้ประมาณเดือนกันยายน 2565 ซึ่งจะช่วยเพิ่มประสิทธิภาพการเดินขบวนรถให้ตรงตามเวลามากยิ่งขึ้น รองรับปริมาณผู้โดยสารและการขนส่งสินค้าทั่วประเทศ รวมถึงการขยายโครงข่ายรถไฟทางคู่ที่จะเปิดใช้ในอนาคต
รัฐบาลไทย-ข่าวทำเนียบรัฐบาล-การขอแจ้งโอน (จำหน่าย) เครื่องบินของการบินไทย
วันพุธที่ 22 กันยายน 2564
การขอแจ้งโอน (จําหน่าย) เครื่องบินของการบินไทย
การขอแจ้งโอน (จําหน่าย) เครื่องบินของบริษัทการบินไทย จํากัด (มหาชน) ต้องยื่นคําขอต่อสํานักงานการบินพลเรือนแห่งประเทศไทย (CAAT) เพื่อพิจารณาในเบื้องต้นก่อนนําเสนอรัฐมนตรีว่าการกระทรวงคมนาคม
สืบเนื่องจากกรณีปรากฏข่าวเกี่ยวกับบริษัทการบินไทย จํากัด (มหาชน) ว่าได้ประกาศขายเครื่องบินแบบแอร์บัส A330-300 เพิ่มเติมอีกจํานวน 3 ลําเป็นรอบที่ 2 ตามแผนฟื้นฟูกิจการของบริษัท จากที่เคยประกาศขายรอบแรกไปแล้วทั้งสิ้นรวม 34 ลํา
การดําเนินการในเรื่องนี้ บริษัทการบินไทย จํากัด (มหาชน) ต้องยื่นคําขอต่อสํานักงานการบินพลเรือนแห่งประเทศไทย (CAAT) เพื่อพิจารณาในเบื้องต้นก่อนนําเสนอรัฐมนตรีว่าการกระทรวงคมนาคม เพื่อพิจารณาอนุญาตให้บริษัทฯ โอนเครื่องบิน ทั้งนี้ เป็นไปตามเงื่อนไขแนบท้ายใบอนุญาตประกอบกิจการบินพลเรือนของบริษัทฯ ที่กําหนดให้ผู้ได้รับใบอนุญาตต้องไม่โอน จํานํา ให้เช่า หรือให้ยืมอากาศยาน เว้นแต่จะได้รับอนุญาตเป็นหนังสือจากรัฐมนตรี โดยในการอนุญาตรัฐมนตรีจะพิจารณาว่าการโอน (ขาย) อากาศยานนั้นสอดคล้องกับแผนธุรกิจที่สายการบินเสนอไว้หรือไม่ เพื่อให้มั่นใจได้ว่าสายการบินจะมีเครื่องบินเพียงพอต่อการให้บริการต่อสาธารณะหรือไม่ อย่างไรก็ตาม ณ ขณะนี้ CAAT ยังไม่ได้รับคําขออนุญาตโอนอากาศยานจากบริษัทฯ ซึ่งเมื่อได้ยื่นคําขอแล้ว บริษัทฯ จะต้องได้รับอนุญาตจากรัฐมนตรีว่าการกระทรวงคมนาคมก่อนจึงสามารถโอน (ขาย) อากาศยานได้
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับมาตรฐานความปลอดภัยสู่ระดับโลก ตามนโยบายของรัฐมนตรีว่าการกระทรวงคมนาคม คว้ารางวัลอันดับ 1 GRAA 2020 จากสมาพันธ์ทางหลวงโลก (IRF) สหรัฐอเมริกา
วันศุกร์ที่ 26 พฤศจิกายน 2564
กรมทางหลวงชนบท ยกระดับมาตรฐานความปลอดภัยสู่ระดับโลก ตามนโยบายของรัฐมนตรีว่าการกระทรวงคมนาคม คว้ารางวัลอันดับ 1 GRAA 2020 จากสมาพันธ์ทางหลวงโลก (IRF) สหรัฐอเมริกา
กรมทางหลวงชนบท (ทช.) กระทรวงคมนาคม ได้รับรางวัลชนะเลิศระดับนานาชาติ อันดับที่ 1 Global Road Achievement Awards (GRAA) สาขาความปลอดภัย ประจําปี 2020 เรื่อง การพัฒนาระบบการจัดการความปลอดภัยทางถนนแบบบูรณาการ จากสมาพันธ์ทางหลวงโลก IRF ประเทศสหรัฐอเมริกา
กรมทางหลวงชนบท (ทช.) กระทรวงคมนาคม ได้รับรางวัลชนะเลิศระดับนานาชาติ อันดับที่ 1 Global Road Achievement Awards (GRAA) สาขาความปลอดภัย ประจําปี 2020 เรื่อง การพัฒนาระบบการจัดการความปลอดภัยทางถนนแบบบูรณาการ จากสมาพันธ์ทางหลวงโลก International Road Federation (IRF) ประเทศสหรัฐอเมริกา เป็นรายแรกของประเทศไทย
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้ให้ความสําคัญในการนํานวัตกรรมเทคโนโลยีมาจัดการกับปัญหาด้านความปลอดภัยทางถนนภายใต้แนวทางและงบประมาณที่มีอยู่อย่างจํากัด เพื่อไปสู่เป้าหมายที่จะลดอัตราการเสียชีวิตและบาดเจ็บ ทช. จึงได้ยกระดับระบบการจัดการความปลอดภัยบนโครงข่ายทางหลวงชนบทให้เป็นที่ยอมรับตามมาตรฐานในระดับสากล พร้อมทั้งได้ทําการส่งผลงานเข้าร่วมประกวดในสาขาด้านความปลอดภัยและได้รับรางวัลชนะเลิศระดับนานาชาติ อันดับที่ 1 Global Road Achievement Awards (GRAA) สาขาความปลอดภัย ประจําปี 2020 เรื่อง การพัฒนาระบบการจัดการความปลอดภัยทางถนนแบบบูรณาการ จากสมาพันธ์ทางหลวงโลก International Road Federation (IRF) ประเทศสหรัฐอเมริกา ซึ่ง ทช. เป็นรายแรกในประเทศไทยที่ได้รับรางวัลนี้ โดยผลงานที่ ทช. ได้ส่งเข้าร่วมประกวดนั้น เป็นการนําแนวทางทั้งเชิงรุกและเชิงรับในการปรับปรุงความปลอดภัยทางถนน อาศัยระบบการจัดการความปลอดภัยทางถนน ซึ่งระบบดังกล่าวประกอบด้วยการนํานวัตกรรมทางเทคโนโลยีเข้ามาสํารวจหาพิกัดบริเวณพื้นที่เสี่ยงต่อการเกิดอุบัติเหตุ ผ่านระบบสารสนเทศสําหรับตรวจสอบความปลอดภัยงานทาง (Road Safety Audit System, RSAS) และประเมินระดับความเสี่ยงของถนนตามแนวทาง International Road Assessment Programme (iRAP) รวมถึงสามารถนําเสนอข้อมูลสินทรัพย์ ภาพ 360 องศา ของถนนให้ผู้เชี่ยวชาญด้านการตรวจสอบความปลอดภัยทางถนนดําเนินการวิเคราะห์ความปลอดภัยผ่านระบบ ระบุปัญหาความปลอดภัยก่อนลงพื้นที่ภาคสนาม นอกจากนี้ระบบยังสามารถแนะนํามาตรการทั้งระยะสั้น ระยะยาว ช่วยให้ผู้ตรวจสอบความปลอดภัยทางถนนเลือกชุดของมาตรการด้านความปลอดภัยที่เหมาะสมได้
อย่างไรก็ตาม รางวัลดังกล่าวถือเป็นก้าวสําคัญในการพัฒนาต่อยอดความปลอดภัยทางถนนของ ทช. ตลอดจนเป็นขวัญกําลังใจให้แก่บุคลากรของ ทช. เพื่อช่วยขับเคลื่อนการปฏิบัติหน้าที่บํารุงรักษา ปรับปรุงความปลอดภัยโครงข่ายทางหลวงชนบท และแก้ไขปัญหาอุบัติเหตุทางถนนอย่างยั่งยืนต่อไป
รัฐบาลไทย-ข่าวทำเนียบรัฐบาล-“ภาพรวมการเบิกจ่ายงบลงทุนของรัฐวิสาหกิจ ณ สิ้นเดือนพฤษภาคม 2565 เป็นไปตามเป้าหมาย”
วันอังคารที่ 28 มิถุนายน 2565
“ภาพรวมการเบิกจ่ายงบลงทุนของรัฐวิสาหกิจ ณ สิ้นเดือนพฤษภาคม 2565 เป็นไปตามเป้าหมาย”
การเบิกจ่ายงบลงทุนของรัฐวิสาหกิจ 43 แห่ง ที่ สคร. กํากับดูแลโดยตรง ณ สิ้นเดือนพฤษภาคม 2565 เป็นไปตามเป้าหมาย โดยมีผลการเบิกจ่ายงบลงทุนสะสม 112,413 ล้านบาท หรือคิดเป็นร้อยละ 100 ของแผนการเบิกจ่ายสะสม
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า การเบิกจ่ายงบลงทุนของรัฐวิสาหกิจ 43 แห่ง ที่ สคร. กํากับดูแลโดยตรง ณ สิ้นเดือนพฤษภาคม 2565 เป็นไปตามเป้าหมาย โดยมีผลการเบิกจ่ายงบลงทุนสะสม 112,413 ล้านบาท หรือคิดเป็นร้อยละ 100 ของแผนการเบิกจ่ายสะสม ประกอบด้วย การเบิกจ่ายงบลงทุนของรัฐวิสาหกิจปีงบประมาณ (ตั้งแต่เดือนตุลาคม 2564 – เดือนพฤษภาคม 2565) 34 แห่ง จํานวน 61,734 ล้านบาท หรือคิดเป็นร้อยละ 97 ของแผนเบิกจ่ายสะสม และรัฐวิสาหกิจปีปฏิทิน (ตั้งแต่เดือนมกราคม 2565 - เดือนพฤษภาคม 2565) 9 แห่ง จํานวน 50,679 ล้านบาท หรือคิดเป็นร้อยละ 104 ของแผนเบิกจ่ายสะสม
ผลการเบิกจ่ายงบลงทุนของรัฐวิสาหกิจประจําปี 2565 ณ สิ้นเดือนพฤษภาคม 2565 (หน่วย : ล้านบาท)
รัฐวิสาหกิจ   กรอบลงทุนทั้งปี แผนเบิกจ่ายสะสม  ผลเบิกจ่ายสะสม  % เบิกจ่ายสะสม/แผนเบิกจ่ายสะสม
ปีงบประมาณ (ต.ค. 64 – พ.ค. 65)
จํานวน 34 แห่ง   130,235   63,940   61,734    97%
ปีปฏิทิน (ม.ค. 65 – พ.ค. 65)
จํานวน 9 แห่ง   216,931   48,797   50,679    104%
รวม 43 แห่ง   347,166   112,737   112,413    100%
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเพิ่มเติมว่า ในช่วงที่ผ่านมา รัฐวิสาหกิจหลายแห่งมีการปรับกรอบงบลงทุนให้สอดคล้องกับความสามารถในการเบิกจ่ายและวงเงินที่ได้เร่งเบิกจ่ายไปบางส่วนแล้วในปี 2564 โดย ณ สิ้นเดือนพฤษภาคม 2565 โครงการลงทุนขนาดใหญ่หลายโครงการสามารถเบิกจ่ายเป็นไปตามแผน อาทิ โครงการก่อสร้างรถไฟ สายเด่นชัย - เชียงราย - เชียงของ โครงการระบบขนส่งมวลชนทางรางในพื้นที่กรุงเทพมหานครและปริมณฑล ช่วงบางซื่อ - รังสิต (โครงการระบบรถไฟฟ้าชานเมือง (สายสีแดง)) โครงการก่อสร้างรถไฟ สายบ้านไผ่ - มหาสารคาม - ร้อยเอ็ด - มุกดาหาร - นครพนม และโครงการก่อสร้างรถไฟทางคู่ ช่วงนครปฐม - ชุมพร ของการรถไฟแห่งประเทศไทย และโครงการรถไฟฟ้าสายสีส้ม ช่วงศูนย์วัฒนธรรม - มีนบุรี ของการรถไฟฟ้าขนส่งมวลชนแห่งประเทศไทย
นางปานทิพย์ ศรีพิมล ผู้อํานวยการ สคร. กล่าวสรุปว่า ณ สิ้นเดือนพฤษภาคม 2565 ภาพรวมของรัฐวิสาหกิจยังคงสามารถเบิกจ่ายงบลงทุนได้ตามแผน นอกจากนี้ สคร. ได้ติดตามการดําเนินการตามมาตรการเร่งรัดการเบิกจ่ายงบลงทุนของรัฐวิสาหกิจ ประจําปี 2565 ซึ่งรัฐวิสาหกิจสามารถดําเนินการตามมาตรการเตรียมความพร้อมต่างๆ ได้ ทําให้ปัจจุบันโครงการสําคัญส่วนใหญ่สามารถลงนามในสัญญาได้แล้ว ทั้งนี้ คณะกรรมการติดตามเร่งรัดการเบิกจ่ายงบประมาณและการใช้จ่ายภาครัฐในการประชุมครั้งที่ 2/2565 เมื่อวันที่ 15 มิถุนายน 2565 ได้กําชับให้กระทรวงเจ้าสังกัดกํากับติดตามการเบิกจ่ายงบลงทุนในระยะเวลาที่เหลือของปี 2565 ให้เป็นไปตามเป้าหมายไม่น้อยกว่าร้อยละ 95 ของกรอบวงเงินอนุมัติให้เบิกจ่ายลงทุนด้วย
รัฐบาลไทย-ข่าวทำเนียบรัฐบาล-ครม. อนุมัติ 159.69 ล้านบาท ช่วยเกษตรกรผู้เพาะปลูกยาสูบและผู้บ่มอิสระ ในฤดูการผลิต 62/63 ในโครงการฯ จำนวน 14,292 ราย
วันอังคารที่ 19 เมษายน 2565
ครม. อนุมัติ 159.69 ล้านบาท  ช่วยเกษตรกรผู้เพาะปลูกยาสูบและผู้บ่มอิสระ ในฤดูการผลิต 62/63    ในโครงการฯ จํานวน 14,292 ราย
ครม. อนุมัติ 159.69 ล้านบาท  ช่วยเกษตรกรผู้เพาะปลูกยาสูบและผู้บ่มอิสระ ในฤดูการผลิต 62/63    ในโครงการฯ จํานวน 14,292 ราย
วันที่ 19 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี แถลงมติคณะรัฐมนตรีอนุมัติงบกลาง จํานวน 159.69 ล้านบาท เป็นค่าใช้จ่ายในโครงการให้ความช่วยเหลือเกษตรกรผู้เพาะปลูกต้นยาสูบและผู้บ่มอิสระที่ได้รับผลกระทบจากการลดปริมาณการรับซื้อใบยาสูบของการยาสูบแห่งประเทศไทย (ยสท.) ฤดูกาลผลิต 2562 / 2563 ที่ขึ้นทะเบียนไว้กับ ยสท. และกรมสรรพสามิต รวมจํานวน 14,292 ราย แบ่งออกเป็น 3 ประเภทใบยา ดังนี้
1. ใบยาเวอร์ยิเนีย ประกอบด้วย ชาวไร่ 2,378 ราย ผู้บ่มอิสระ 54 ราย ชาวไร่ใบยาสด 1,807 ราย
2. ใบยาเบอร์เลย์ ชาวไร่ 6,562 ราย
3. ใบยาเตอร์กิช ชาวไร่ 3491 ราย
ทั้งนี้ รัฐบาลให้ความช่วยเหลือโดยจ่ายเงินช่วยเหลือให้เกษตรกรผู้เพาะปลูกต้นยาสูบและผู้บ่มอิสระในอัตราร้อยละ 70 ของรายได้ที่หายไป โดยคํานวณเงินช่วยเหลือจากปริมาณโคต้าการผลิตใบยาที่ลดลงในฤดูกาลผลิต 2562 / 2563 เปรียบเทียบกับปริมาณโควตาที่ได้รับในฤดูกาลผลิต 2560 / 2561 คูณด้วยร้อยละ 70 ของรายได้ที่หายไป โดยเกษตรกรผู้ปลูกต้นยาสูบจะได้รับเงินช่วยเหลือตามปริมาณการรับซื้อใบยาสูบที่ลดลงจริงในแต่ละประเภทใบยา และปัจจุบันในพื้นที่ดังกล่าวต้องไม่มีการปลูกยาสูบทดแทนด้วย โดย จะมีคณะกรรมการ ฯ ตรวจสอบ รวบรวมข้อมูล ส่งให้ธนาคารเพื่อการเกษตรและสหกรณ์การเกษตร (ธ.ก.ส.) จะโอนเงินเข้าบัญชีเงินฝาก ธ.ก.ส. ของเกษตรกรผู้ปลูกยาสูบที่ได้รับสิทธิ์ภายใต้โครงการดังกล่าว โดยมีระยะเวลาดําเนินการ ภายใน 150 วัน นับตั้งแต่คณะรัฐมนตรีมีมติเห็นชอบ
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" สั่งการผู้ว่าฯ ภูเก็ตลงพื้นที่ชี้แจงทำความเข้าใจกับนักท่องเที่ยว ย้ำผู้ว่าฯ ทั่วประเทศ เฝ้าสังเกตประชาชน ควบคุมพื้นที่ห้ามสาดน้ำ/ปืนฉีดน้ำ เข้มข้น
วันพุธที่ 13 เมษายน 2565
โฆษกรัฐบาลเผย "นายกฯ" สั่งการผู้ว่าฯ ภูเก็ตลงพื้นที่ชี้แจงทําความเข้าใจกับนักท่องเที่ยว ย้ําผู้ว่าฯ ทั่วประเทศ เฝ้าสังเกตประชาชน ควบคุมพื้นที่ห้ามสาดน้ํา/ปืนฉีดน้ํา เข้มข้น
โฆษกรัฐบาลเผย "นายกฯ" สั่งการผู้ว่าฯ ภูเก็ตลงพื้นที่ชี้แจงทําความเข้าใจกับนักท่องเที่ยว ย้ําผู้ว่าฯ ทั่วประเทศ เฝ้าสังเกตประชาชน ควบคุมพื้นที่ห้ามสาดน้ํา/ปืนฉีดน้ํา เข้มข้น ป้องกันการเพิ่มจํานวนแพร่ระบาดโควิด-19 ช่วงสงกรานต์
วันที่ 13 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงกรณีนักท่องเที่ยวบริเวณซอยบางลา ตําบลป่าตอง อําเภอกระทู้ จังหวัดภูเก็ตร่วมกันสาดน้ําและใช้ปืนฉีดน้ําอย่างสนุกสนานในวันสงกรานต์ นั้น พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมแสดงความกังวลใจต่อการกระทําดังกล่าว สั่งการไปยังผู้ว่าราชการจังหวัดภูเก็ตลงพื้นที่ชี้แจงทําความเข้าใจกับนักท่องเที่ยว พร้อมเน้นย้ําให้ผู้ว่าราชการทั่วประเทศ กําชับส่วนราชการเฝ้าสังเกตประชาชน ในพื้นที่ที่ห้ามเล่นน้ําวันสงกรานต์ นายกรัฐมนตรี ขอความร่วมมือประชาชน ปฏิบัติตามมาตรการของ ศบค.อย่างเคร่งครัด ใช้เวลาช่วงวันหยุดทํากิจกรรมที่เป็นประโยชน์ร่วมกับคนในครอบครัว สามารถสรงน้ําพระ และรดน้ําดําหัวผู้ใหญ่ที่เคารพนับถือได้ แต่ขอให้ระมัดระวัง ตรวจสอบตัวเองให้ปลอดภัยก่อนจะใกล้ชิดผู้ใหญ่
"วันสงกรานต์ คือวันปีใหม่ไทย สะท้อนถึงค่านิยมที่สําคัญของไทย เช่น ความกตัญญู ความอบอุ่น ความสนุกสนาน และการเคารพให้เกียรติซึ่งกันและกัน รวมทั้งความสามัคคี ระหว่างบุคคลในครอบครัว เพื่อนฝูง ชุมชน และสังคม โดยมี “น้ํา” เป็นสื่อสําคัญในการเชื่อมสัมพันธไมตรี นายกรัฐมนตรีเข้าใจถึงความรู้สึกของพี่น้องทุกคน แต่ด้วยสถานการณ์การแพร่ระบาดของโรคโควิด-19 ขอให้ทุกคนอดทน ใช้การปะพรมรดน้ําผู้ใหญ่ขอพรแทนการสาดน้ํา ร่วมมือกันรับผิดชอบต่อสังคม เพื่อก้าวผ่านสถานการณ์ไปให้ได้โดยเร็ว" นายธนกรฯ ย้ํา
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" ปลื้ม รายได้คงคลัง 9 เดือนแรกปีงบ 65 ทะลุ 1.8 ล้านล้านบาท เพิ่มขึ้น 7% ขณะที่ 3 กรมภาษี จัดเก็บได้กว่า 2 ล้านล้านบาท
วันเสาร์ที่ 30 กรกฎาคม 2565
โฆษกรัฐบาลเผย "นายกฯ" ปลื้ม  รายได้คงคลัง  9 เดือนแรกปีงบ 65 ทะลุ 1.8 ล้านล้านบาท เพิ่มขึ้น 7% ขณะที่ 3 กรมภาษี จัดเก็บได้กว่า 2 ล้านล้านบาท
โฆษกรัฐบาลเผย "นายกฯ" ปลื้ม  รายได้คงคลัง  9 เดือนแรกปีงบ 65 ทะลุ 1.8 ล้านล้านบาท เพิ่มขึ้น 7% ขณะที่ 3 กรมภาษี จัดเก็บได้กว่า 2 ล้านล้านบาท สูงกว่าช่วงเดียวกันของปีก่อน 191,122 ล้านบาท หรือ 10.5% รัฐวิสาหกิจนําส่งรายได้ 116,130 ล้านบาท เพิ่ม 10%
วันที่ 30 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามคืบหน้า การแก้ไขปัญหาเศรษฐกิจที่ผ่านมา โดยล่าสุดกระทรวงการคลังได้รายงานฐานะการคลังของรัฐบาลตามระบบกระแสเงินสดในช่วง 9 เดือนแรกของปีงบประมาณ 2565 (ต.ค. 64-มิ.ย. 2565) รัฐบาลมีรายได้นําส่งคลังทั้งสิ้น 1,878,346 ล้านบาท สูงกว่าช่วงเดียวกันของปีก่อน 130,689 ล้านบาท หรือ 7.5% ขณะที่มีการเบิกจ่ายงบประมาณทั้งสิ้น 2,434,146 ล้านบาท สูงกว่าช่วงเดียวกันของปีก่อน 44,979 ล้านบาท หรือ 1.9% ซึ่งรัฐบาลได้กู้เงินเพื่อชดเชยการขาดดุล 621,075 ล้านบาท ส่งผลให้เงินคงคลัง ณ สิ้นเดือน มิ.ย. 2565 มีจํานวนทั้งสิ้น 587,915 ล้านบาท
โฆษกประจําสํานักนายกรัฐมนตรี กล่าวต่อไปว่า ในช่วง 9 เดือนแรกของปีงบประมาณ 2565 (ต.ค. 2564 - มิ.ย. 2565) รัฐบาลสามารถจัดเก็บรายได้สุทธิ จํานวน 1,857,524 ล้านบาท หรือ 6.4% และสูงกว่าช่วงเดียวกันของปีก่อน ประมาณ 6.4% โดยการจัดเก็บรายได้รวมของ3 กรมภาษี (กรมสรรพากร, กรมสรรพาสามิต และกรมศุลกากร) ในช่วง 9 เดือนแรกของปีงบประมาณ 2565 อยู่ที่ 2,004,834 ล้านบาท สูงกว่าช่วงเดียวกันของปีก่อน 191,122 ล้านบาท หรือ 10.5% สําหรับรัฐวิสาหกิจ นําส่งรายได้ในช่วง 9 เดือนแรกของปีงบประมาณ 2565 อยู่ที่ 116,130 ล้านบาท สูงกว่าช่วงเดียวกันของปีก่อน 10,561 ล้านบาท หรือ 10% ส่วนหน่วยงานอื่น จัดเก็บรายได้รวม 109,710 ล้านบาท ต่ํากว่าช่วงเดียวกันของปีก่อน 14,495 ล้านบาท หรือ 11.7%
“นายกรัฐมนตรีรับทราบและขอบคุณทุกหน่วยงานที่เกี่ยวข้องที่ได้ร่วมกันฟื้นฟูเศรษฐกิจของประเทศในช่วงเวลานี้ ตัวเลขดังกล่าวสะท้อนทิศทางการทํางานที่ถูกต้อง และส่งผลให้มีกําลังใจในการมุ่งมั่น เดินหน้า ทํางาน เพื่อแก้ไขปัญหาเศรษฐกิจปากท้องให้พี่น้องประชาชนต่อไป เชื่อมั่นในศักยภาพของประเทศ และประชาชนไทย เชื่อว่า ผลความสําเร็จอยู่ไม่ไกลหากทุกฝ่ายร่วมมือร่วมใจทําหน้าที่ของตนอย่างดีที่สุด” นายธนกรฯ กล่าว
รัฐบาลไทย-ข่าวทำเนียบรัฐบาล-กรมทางหลวงชนบทปรับปรุงคันทางบนถนนเลียบคลองสาย ปท.3024 จังหวัดปทุมธานี เสร็จสมบูรณ์
วันพุธที่ 12 มกราคม 2565
กรมทางหลวงชนบทปรับปรุงคันทางบนถนนเลียบคลองสาย ปท.3024 จังหวัดปทุมธานี เสร็จสมบูรณ์
ยกระดับประสิทธิภาพความปลอดภัยในการเดินทาง พัฒนาเส้นทางในโครงข่าย ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ปรับปรุงคันทางบนถนนทางหลวงชนบทสาย ปท.3024 แยกทางหลวงแผ่นดินหมายเลข 305 - เลียบคลอง 12 ฝั่งตะวันออก อําเภอธัญบุรีและหนองเสือ จังหวัปทุมธานี เพิ่มประสิทธิภาพการเดินทางอย่างสะดวกปลอดภัยให้ประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการพัฒนาประสิทธิภาพเส้นทางในโครงข่ายคมนาคมเพื่อบรรเทาความเดือดร้อนให้กับผู้ใช้เส้นทางอย่างต่อเนื่อง
นายอภิรัฐ ไชยวงศ์น้อย อธิบดีกรมทางหลวงชนบท กระทรวงคมนาคม กล่าวว่า ถนนในโครงข่ายงานทางของ ทช. บางเส้นทางที่ก่อสร้างอยู่ตามแนวคันคลองชลประทานหรือริมตลิ่งของลําน้ําตามธรรมชาติมักประสบปัญหาความเสียหายของผิวจราจรและคันทาง เนื่องจากระดับน้ําที่สูงขึ้นในช่วงฤดูฝนจะมีน้ําซึมลงสู่ชั้นดินทําให้ดินมีลักษณะอ่อนตัว อีกทั้งการลดระดับของน้ําอย่างรวดเร็วในฤดูแล้งยังทําให้คันทางตามแนวตลิ่งขาดแรงดันน้ําที่คอยพยุงชั้นดิน ส่งผลให้ความแข็งแรงของชั้นดินบริเวณดังกล่าวลดลงและเป็นสาเหตุที่ทําให้เกิดความเสียหาย ในบริเวณเส้นทางจราจรตามมา ส่งผลให้ไม่สามารถรองรับน้ําหนักของยานพาหนะที่สัญจรไปมาได้ ทั้งนี้ ถนนทางหลวงชนบทสาย ปท.3024 เป็นหนึ่งในเส้นทางที่ก่อสร้างเลียบตามแนวคลองซึ่งได้รับผลกระทบในลักษณะเดียวกัน ทช. จึงได้ดําเนินโครงการปรับปรุงคันทางบนถนนทางหลวงชนบทสาย ปท.3024 แยกทางหลวงแผ่นดินหมายเลข 305 - เลียบคลอง 12 ฝั่งตะวันออก อําเภอธัญบุรีและหนองเสือ จังหวัดปทุมธานี เพื่อรักษาสภาพคันทางและเส้นทางการจราจรไม่ให้เกิดความเสียหายเพิ่มเติมในบริเวณอื่น ๆ ป้องกันอุบัติเหตุและเพิ่มประสิทธิภาพความปลอดภัยให้กับประชาชนผู้ใช้เส้นทาง ทช. ได้ดําเนินการปรับปรุงคันทางและผิวทางจราจรในบริเวณช่วง กม. ที่ 14+550 - 15+000 และช่วง กม. ที่ 16+330 - 16+950 ด้วยวิธีการตอกเสาเข็มเพิ่มความแข็งแรงบริเวณไหล่ทางและปูแผ่นตาข่ายเสริมกําลังดินบริเวณผิวจราจร เพื่อกระจายน้ําหนักและลดแรงสั่นสะเทือนจากยานพาหนะที่ส่งผลต่อเสาเข็มด้านข้าง จากนั้นจึงลงวัสดุรองพื้นทางและบริเวณชั้นพื้นทางตามมาตรฐานของกรมฯ พร้อมก่อสร้างผิวจราจรแบบแอสฟัลท์ติก คอนกรีตและติดตั้งอุปกรณ์อํานวยความปลอดภัย ปัจจุบันโครงการดังกล่าวดําเนินการแล้วเสร็จและเปิดให้ประชาชนสัญจรได้ตามปกติแล้ว โดยใช้งบประมาณทั้งสิ้น 53.2 ล้านบาท
รัฐบาลไทย-ข่าวทำเนียบรัฐบาล-"เกษตรฯ" จับมือ "พาณิชย์" ติดตามความก้าวหน้าการดำเนินงาน "ยุทธศาสตร์ข้าวไทย"
วันอังคารที่ 2 สิงหาคม 2565
"เกษตรฯ" จับมือ "พาณิชย์" ติดตามความก้าวหน้าการดําเนินงาน "ยุทธศาสตร์ข้าวไทย"
ให้บรรลุเป้าหมายอย่างเป็นรูปธรรม
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังการประชุมติดตามความก้าวหน้าการดําเนินงานภายใต้ยุทธศาสตร์ข้าวไทย ปี 2563-2567 ระหว่างกระทรวงเกษตรฯ และกระทรวงพาณิชย์ โดยมีนายบุญฤทธิ์ กัลยาณมิตร ปลัดกระทรวงพาณิชย์ พร้อมด้วยนายสมชวน รัตนมังคลานนท์ รองปลัดกระทรวงเกษตรและสหกรณ์ และผู้แทนหน่วยงานที่เกี่ยวข้อง อาทิ กรมการข้าว กรมส่งเสริมการเกษตรเข้าร่วมหารือ ณ ห้องประชุมกระทรวงเกษตรและสหกรณ์ ว่า ตามที่คณะกรรมการนโยบายข้าวแห่งชาติ (นบข.) ได้มีมติเห็นชอบยุทธศาสตร์ข้าวไทย ปี 2563-2567 เมื่อ 4 พฤศจิกายน 2563 ตามที่กระทรวงเกษตรฯ และกระทรวงพาณิชย์เสนอ ภายใต้หลักการ "ตลาดนําการผลิต" โดยมีพันธกิจ 4 ด้าน ประกอบด้วย 1) ด้านการตลาดต่างประเทศ 2) ด้านตลาดภายในประเทศ 3) ด้านการผลิต และ 4) ด้านผลิตภัณฑ์แปรรูปและนวัตกรรมจากข้าว เพื่อเชื่อมโยงความต้องการของตลาดกับภาคการผลิตให้ดําเนินการไปในทิศทางเดียวกันและสอดรับกันอย่างเป็นระบบนั้น
"สําหรับการติดตามความก้าวหน้าและการหารือในวันนี้ มี 3 ประเด็น คือ 1) การดําเนินการพัฒนาพันธุ์ข้าว โดยการจัดประกวดข้าวพันธุ์ใหม่เพื่อการพาณิชย์ ซึ่งสอดคล้องตามยุทธศาสตร์ข้าวไทยด้านการผลิตที่มีเป้าหมายต้องได้พันธุ์ข้าวใหม่ 12 พันธุ์ ภายใน 5 ปี และได้มีการจัดโครงการประกวดข้าวพันธุ์ใหม่เพื่อการพาณิชย์ ครั้งที่ 1 ประจําปี 2564 เมื่อวันที่ 11 กุมภาพันธ์ 2565 ได้ประกาศผลการประกวด และได้ข้าวพันธุ์ใหม่ 6 สายพันธุ์ โดยหน่วยงานที่เกี่ยวข้องจะเร่งดําเนินการขอรับรองพันธุ์พืชและขึ้นทะเบียนพันธุ์ข้าวให้เรียบร้อยก่อนเข้าสู่กระบวนการอื่นๆ ตามขั้นตอนต่อไป 2) การจัดประกวดข้าวพันธุ์ใหม่เพื่อการพาณิชย์ ครั้งที่ 2 ประจําปี 2565 ซึ่งได้ปิดรับสมัครผู้เข้าร่วมโครงการฯ ไปแล้ว เมื่อ 15 กรกฎาคม 2565 โดยขอความร่วมมือกระทรวงเกษตรฯ ดําเนินการตามขั้นตอนการประกวดในส่วนที่เกี่ยวข้อง อาทิ การตรวจสอบประวัติพันธุกรรม การกําหนดรหัสตัวอย่างพันธุ์ข้าวที่ผ่านการตรวจสอบ การกระจายตัวอย่างพันธุ์ข้าวไปยังแปลงนาทดลองเพื่อลงเพาะกล้าข้าว เป็นต้น และ 3) การเพิ่มจํานวนหน่วยตรวจสอบเอกลักษณ์พันธุกรรม (DNA) ข้าวหอมมะลิไทย เพื่อเปิดให้บริการตรวจสอบ DNA ข้าวหอมมะลิไทยในเชิงพาณิชย์ ซึ่งกระทรวงพาณิชย์ได้ขอให้กรมการข้าวพิจารณาเพิ่มหน่วยตรวจสอบ DNA ในพื้นที่ส่วนกลางด้วย เพื่อลดค่าใช้จ่ายในการขนส่งตัวอย่างของผู้ประกอบการ ซึ่งกรมการข้าวอยู่ระหว่างพิจารณาข้อเสนอแนะดังกล่าว และจะเร่งดําเนินการ รวมถึงแจ้งความคืบหน้าให้ทราบในโอกาสต่อไป" ปลัดเกษตร กล่าว.